มาตรการในการเข้าให้บริการภายใต้สถานการณ์การแพร่ระบาดของไวรัสโควิด 19 (covid-19)

แนวทางการดำเนินงานเฝ้าระวังโรคติดเชื้อไวรัสโคโรนา 2019 (COVID-19)
ของ บริษัท บีนีท จำกัด ระหว่าง ผู้ให้บริการ และ คุณลูกค้า

ตามที่กรมควบคุมโรค กระทรวงสาธารณสุข และทางรัฐบาล มีประกาศแจ้ง ขอความร่วมมือประชาชนปฏิบัติตามคำแนะนำในการป้องกันโรคอย่างเคร่งครัด

เพื่อให้สอดคล้องกับนโยบายของภาครัฐ บริษัท บีนีท จำกัด จึงเพิ่มมาตรการในการเข้าให้บริการ เพื่อความปลอดภัยของ ผู้ให้บริการของ และคุณลูกค้าเรา โดยผู้ให้บริการ(คุณแม่บ้าน)จะต้องปฏิบัติดังนี้

1. ต้องสวมหน้ากากอนามัยหรือหน้ากากผ้าทุกครั้งตลอดเวลาการเข้าให้บริการ
2. สวมถุงมืออนามัยทุกครั้งในการเข้าให้บริการ ต้องเป็นถุงมือแบบที่ใช้แล้วทิ้งและต้องใช้ถุงมือใหม่ทุกครั้ง
3. ต้องใช้ผ้าและฟองน้ำใหม่ทุกคร้ังในแต่ละงาน (โดยห้ามใช้ปนกันกับงานก่อนหน้า)
4. คุณแม่บ้านหมั่นตรวจวัดอุณหภูมิตนเองทุกวัน และหากพบว่ามีไข้ ปวดหัว ตัวร้อน ไอแห้ง ตลอดจนมีการเดินทางไปยังพื้นที่เสี่ยงที่เกิดการแพร่ระบาด จะต้องหยุดทำงานอย่างน้อย 14 วัน และแจ้งให้ทางบีนีททราบโดยทันที

หากคุณแม่บ้านท่านใด ไม่ปฏิบัติตามมาตรการดังกล่าว บริษัทฯ ขอระงับการให้บริการให้คุณแม่บ้านทันที เนื่องจากผิดข้อกำหนด และมาตรฐานการป้องกันการแพร่ระบาดของกระทรวงสาธารณะสุข